RODITELJSKI SASTANAK

Izbog agencije za organizaciju terenske (projektne) nastave u Dalmaciji

11.-14.05.2016.g

**Vrijeme sastanka: 19.01. 2016. u 18:00**

**Prisutni na roditeljskom sastanku:**

* Marija Krstić Lukač – ravnateljica
* Ilonka Ris – razrednica 3.a razreda
* Srđan Jelisić – razrednik 3.d razreda
* Martina Božić – razrednica 3.b razreda, voditeljica putovanja, predsjednica povjerenstva
* Mateo šoštarić – predstavnik učenika 3.d razreda u vijeću učenika
* predstavnici agencija: Alka tours, Autoturist park, Kontakt tours
* 27 roditelja učenika

**Dnevni red:**

1. Predstavljanje plana puta i ciljeva terenske nastave od strane voditeljice putovanja

2. Predstavljanje ponuda agencija koje su odabrane od strane Povjerenstvo za provedbu javnoga poziva i izbor najpovoljnije ponude

3. Pitanja roditelja

4. Glasanje roditelja – odabir agencije

**1. Predstavljanje plana puta i ciljeva terenske nastave od strane voditeljice putovanja**

Voditeljica puta, prof. Martina Božić, ponovila je je roditeljima ukratko plan i ciljeve puta, te uvjete koji su traženi u javnom pozivu. Naglasila je da se radi o stručnom putovanju u okviru kojega je dogovoren projekt u suradnji sa Pomorskim muzejem u Orebiću i općinom Orebić. Projekt pod nazivom „Pelješka jedra“ realizira se tijekom drugog polugodišta kroz izradu učeničkih radova na odjelu i kroz istraživačke radove u okviru predmeta povijesti likovne umjetnosti. Radovi će biti prezentirani na izložbi u Pomorskom muzeju u Orebiću , a otvorenje izložbe biti će 12.05.2016.g. uz prisustvo učenika i profesora koji su sudjelovali u projektu. Troškova dopreme radova i postavljanja izložbe financira općina Orebić. Stručno putovanje organizirano je za učenike koji su se prijavili za sudjelovanje u projektu.

**2. Predstavljanje ponuda agencija koje su odabrane od strane Povjerenstvo za provedbu javnoga poziva i izbor najpovoljnije ponude**

S obzirom da se radi o višednevnom putovanju raspisan je javni poziv za ponude agencija, a Povjerenstvo je odabralo sljedeće agencije koje su na roditeljskom sastanku prezentirale svoje ponude. Redosljed prezentacije dogovoren je abecednim redom. Trajanje prezentacija dogovoreno je na 10-tak minuta.

**a) Agencija Alka tours**

- roditeljima su podijeljene pisane ponude agencije

- predstavnica agencije naglasila je da agencija Alka tours ima višegodišnje iskustvo u organizaciji putovanja za učenike

– cijena putovanja na bazi 40-45 učenika iznosi 1355,00 kn

- napomenuto je da se cijena ne mijenja ako je odstupanje od broja učenika 2-3

U cijenu je uključeno:

- prijevoz turističkim autobusom licenciranim za prijevoz učenika s 2 vozača (predstavnica je prezentirala prijevoznike sa kojima agencija surađuje)

- smještaj u hotelu Villa Antonio u Orebiću u višekrevetnim sobama na osnovi 2 polupansiona (naglašena je kvaliteta smještaja i obroka u hotelu Villa Antonio)

- smještaj na osnovi 1 polupansiona u hotelu Medena u Trogiru

- ulaznice za NP Mljet sa stručnim vođenjem i posjet otočiću svete Marije

- izlet brodom na Mljet i Korčulu (prezentiran je brodski prijevoznik)

- 4 profesora u pratnji

- licenciranog pratitelja tijekom putovanja

- osiguranje od posljedica nesretnog slučaja

- izlete i razglede prema programu

- troškove organizacije i rezervacije putovanja

Također su prezentirani uvijeti i načini plaćanja.

**b) Agencija Autoturist park**

- roditeljima su podijeljene pisane ponude agencije

- predstavnica je na početku prezentacije navela putovanja koja su do sada organizirali za Školu Primijenjene umjetnosti i dizajna (Beč, Prag, Grčka, Španjolska, Istra...) , također je naglasila da agencija Autoturist park ima višegodišnje iskustvo u organizaciji putovanja za učenike

- cijena putovanja: za minimalno 40 učenika 1450,00 kn (hotel Villa Antonio i hotel Medena sa low cost/tourist class kategorijom soba u hotelu Medena), 1500,00 kn (hotel Villa Antonio i hotel Medena sa economy/standard class kategorijom soba u hotelu Medena), 1480,00 kn (hotel Villa Antonio i notel Sveti Križ), za minimalno 45 učenika 1360,00 kn (hotel Villa Antonio i hotel Medena sa low cost/tourist class kategorijom soba u hotelu Medena), 1410,00 kn (hotel Villa Antonio i hotel Medena sa economy/standard class kategorijom soba u hotelu Medena), 1390,00 kn (hotel Villa Antonio i hotel Sveti Križ)

- napomenuto je da se cijena ne mijenja ako je odstupanje od broja učenika 2-3

U cijenu je uključeno:

-prijevoz autobusom turističke kategorije prema navedenom programu (predstavnica je prezentirala autobuse s kojima agencija raspolaže i naglasila da agencija ima vlastite autobuse)

- smještaj u hotelu Villa Antoniou višekrevetnim sobama na osnovi 2 polupansiona (naglašena je kvaliteta smještaja i obroka)

- smještaj u hotelu Medena ili u hotelu Sveti križ u Trogiru u višekrevetnim sobama na osnovi 1 polupansiona

-posjet gradovima: Dubrovnik, Split, Trogir, Šibenik, Zadar, Korčula

-izlet brodom na Mljet i otok Korčulu (povratni transfer Perna-Mljet-Korčula-Perna)

-ulaznicu za NP Mljet i prijevoz brodom na otočić Sv. Marija na Velikom jezeru

- licenciranog turističkog pratitelja putovanja

- pedagošku pratnju 4 profesora

- osiguranje od posljedica nesretnog slučaja

- jamčevno osiguranje te troškove organizacija putovanja

Također su prezentirani uvijeti i načini plaćanja.

 **c) Agencija Kontakt tours**

- roditeljima su podijeljene pisane ponude agencije

- predstavnik agencije naglasio je da je agencija Kontakt tours članica udruge hrvatskih putničkih agencija i da ima višegodišnje iskustvo u organizaciji putovanja za učenike

- cijena putovanja: 1415,00 kn (za grupu 40-45 učenika)

-napomenuto je da se cijena ne mijenja bez obzira na konačni broj učenika te da je u ponudi poseban popust za drugo dijete u obitelji do 30%, a za treće dijete popust 50%

Cijena uključuje:

-prijevoz kvalitetnim turističkim autobusom sa licencom za prijevoz učenika prema programu (predstavnik je prezentirao prijevoznike sa kojima agencija surađuje)

- smještaj u hotelu Villa Antonio na bazi 2 polupansiona (naglašena je kvaliteta smještaja i obroka u hotelu Villa Antonio, te dugogodišnja suradnja agencije i navedenog hotela i potvrda rezervacije smještaja u traženim terminima)

- usluga u Splitu na bazi 1 punog pansiona u hotelu SPLIT INN (1 polupansion + ručak u restoranu „Fife“ / „Topolino“) – voditeljica putovanja je napomenula da se u javnom pozivu tražio smještaj na bazi polupansiona i da u ponudi koja je poslana na javni poziv i koja je prezentirana Povjerenstvu nije bio naveden ručak. Također ponuda ne odgovara jer nije predviđeno vrijeme za ručak u restoranu već slobodno vrijeme prema željama učenika ( za odmor ili obrok po izboru u gradu) koje će s obzirom na predviđeni program biti manje od potrebnog vremena za ručak u restoranu

- cjelodnevni izlet turističkim brodom u NP Mljet – Korčula, ulaznicu u Np Mljet, vožnju brodom do otoka sv. Marije

- razglede gradova prema programu

- pratnju 4 profesora sa svim uključenim troškovima prema natječaju

- licenciranog turističkog pratitelja tijekom cijelog putovanja

- stručna vodstva na svim izletima i lokalitetima – voditeljica je napomenula da u javnom pozivu nije traženo vodstvo na lokalitetima jer se radi o specifičnim potrebama – učenici obrađuju spomenike i lokalitete koje su učili na nastavi iz povijesti likovne umjetnosti, uz prezentacije učenika i dogovor na pojedinačnim lokalitetima- nije predviđen turistički obilazak pojedinih lokaliteta već obrada samo pojedinačnih spomenika

- rizik od otkaza putovanja – poklon agencije

- osiguranje svih putnika od posljedica nezgode/ nesretnog slučaja

- osiguranje jamčevine putovanja

- osiguranje od odgovornosti

- troškove organizacije putovanja i PDV

Također su prezentirani uvijeti i načini plaćanja.

**3. Pitanja roditelja**

- pojedini roditelji su pitali koje su obveze učenika na putovanju – voditeljica je objasnila da su učenici većinom odabrali teme esejskih radova i da su započeli izradu radova za izložbu na odjelima škole, da će na putovanju imati zadataka skicirati pojedine znamenitosti i da će dobiti pripremljene radne listiće koje će trebati ispuniti

- roditelje su zanimali neki detalji oko uvjeta plaćanja koje su pitali predstavnike agencija

- također je voditeljica putovanja pitana da li ima iskustva u organizaciji putovanja sa nekom od prezentiranih agencija, na što voditeljica nije željela dati odgovor kako ne bi utjecala na izbor i glasanje roditelja

**4. Glasanje roditelja – odabir agencije**

- roditelji su upitani da li žele javno ili tajno glasanje – odluka je bila da će glasanje biti javno

- roditelji su pristupili glasanju na način da su pored svog imena i prezimena na popisu prisutnih roditelja dopisali ime agencije za koju glasaju

- voditeljica i razrednici 3.a i 3.d razreda suzdržali su se od glasovanja ne želeći utjecati na rezultat i izbor roditelja

- nakon prebrojavanja glasova od strane voditeljice i uz provjeru učenika Matea Šoštarića rezultat glasanja je sljedeći:

Agencija Alka tours – 3 glasa

Agencija Autoturist park – 20 glasova

Agencija Kontakt tours – 4 glasa

Sastanak je završen u 19:15.

**Zaključak: većinom glasova nazočnih roditelja odabrana je agencija Autoturist park**

**Zagreb, 19.01.2016.**

**Zapisničar: Martina Božić, prof.**